Stabilită în Marea Britanie în urmă cu 8 ani, o română a reflectat la viața ei din Londra și a tras câteva concluzii. Le-a împărtășit pe Facebook, iar internautii, mulți dintre ei, i-au dat dreptate, potrivit B1Tv.
Englezii nu sunt nici reci, nici neprietenoși, ci, mai degrabă, riguroși cu viața privată și intimitatea lor. Este și motivul pentru care aleg să se recreeze într-un spațiu neutru, și nu acasă, la domiciliu. Ei se întâlnesc la pub, care este, întrun fel, a doua lor casă.
Nu-şi beau cafeaua la vecini
"Mulți oameni care au plecat din România se plâng că în străinătate se simt singuri, că oamenii nu sunt primitori şi prietenoşi.
Asta se întâmplă datorită obiceiurilor locale şi nu din cauză că sunt reci. Englezii nu-şi beau cafeaua la vecini şi, de fapt, nu se vizitează deloc.
Ei se întâlnesc la pub, care este cumva a doua lor casă, o casă pentru întâlniri şi distracții.
Aşa merg lucrurile aici
"Să primeşti un om în casă şi să-l aşezi la masă este dovada de cea mai frumoasă prietenie.
Din păcate, nu toți apreciază şi din acest motiv prefer varianta englezească, cu întâlniri pe teren neutru.
Aşa merg lucrurile aici şi când totul din jur merge într-un anume fel, pe care se presupune că l-ai ştiut şi ți l-ai asumat când te-ai mutat, nu ar trebui să ai alte aşteptări şi să critici.
Nu se uită peste gard
"Cât am locuit în Anglia am apreciat foarte mult cât respect au pentru viața privată. Nu se uită peste gard, nu stau bot în bot cu vecinii, nu se autoinvită și nu "trec pe la tine" când se plictisesc ei acasă la dânșii. Și uită să mai plece.
Adică așa cum e modelul în România. Îmi spunea cineva, român: Vai, dar ce casă tristă. Să nu-ți calce nimeni pragul. Doamne, dar cât de netristă și liniștită a fost pentru mine perioada UK", a scris un internaut.
"De acord, din păcate românii nu se ajută între ei, eu cel puțin nu am întâlnit". "O prietenie frumoasă și sustenabilă este cea englezească!", sunt doar câteva dintre comentariile oamenilor, notează realitatea.net.